**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.09.2019, ora 08.00 – 30.09.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 30.09.2019, ora 7.00**

**RÂURI**

**Debitele au fost** **în scădere**, exceptând râurile din bazinele hidrografice: Vedea, Argeş, Ialomiţa, cursul Prutului, bazinul superior al Jiului, cursul inferior al Oltului şi râurile din Dobrogea, unde au fost relativ staţionare.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinul Vedei, pe cursurile inferioare ale Begăi, Jiului, pe Olt (sectorul Micfalău - Sf. Gheorghe), pe unele râuri din Dobrogea şi mai mici (sub 30% din normalele lunare) pe cursul superior şi mijlociu al Siretului şi pe cursul superior al Jijiei.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în general în scădere**, exceptând râurile din bazinele hidrografice: Jiu, Vedea, Argeş, Ialomiţa, cursul Prutului, cursul inferior al Oltului şi râurile din Dobrogea, unde vor fi relativ staţionare.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) **î**n intervalul 29-30.09.2019 **a fost în creştere, având valoarea de 2300 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost fi în creştere uşoară pe sectorul Gruia - Bechet şi în scădere pe sectorul Corabia - Tulcea.

**Debitul la intrarea în ţară** (secţiunea Baziaş) **va fi** **staţionar (2300 m3/s).**

În aval de Porţile de Fier debitele vor fi în creștere pe sectorul Gruia - Zimnicea și în scădere pe sectorul Giurgiu - Tulcea.

**2.** **Situaţia meteorologică în intervalul 29.09.2019, ora 08.00 –30.09.2019, ora 06.00**

**În ţară,** vremea a fost caldă, chiar deosebit de caldă după-amiaza în regiunile sudice și sud-estice. Cerul a fost variabil, cu înnorări temporare noaptea în nordul și nord-vestul teritoriului și doar cu totul izolat a plouat slab în nordul Carpaților Orientali. Vântul a suflat slab și moderat, cu unele intensificări pe crestele montane. Temperaturile maxime s-au încadrat între 18 grade la Ocna Șugatag, Joseni și Toplița și 30 de grade la Titu, Calafat, Giurgiu și Caracal. La ora 06.00 se înregistrau valori termice cuprinse între 2 grade la Miercurea Ciuc și 20 de grade la Constanța, Constanța-dig, Gura Portiței și Sulina. În primele ore ale dimineții și pe parcursul nopții izolat s-a semnalat ceață în depresiuni.

**Observație:** de ieri dimineață, de la ora 06.00, a fost în vigoare o atenționare cod galben pentru fenomene meteorologice periculoase imediate emisă de către SRPV Sibiu.

**La Bucureşti** vremea s-a încălzit față de ziua precedentă și a devenit deosebit de caldă pentru această dată. Cerul a fost mai mult senin, iar vântul a suflat slab până la moderat. Temperatura maximă a fost de 28 de grade la Afumați și de 29 de grade la Filaret și Băneasa. La ora 06.00 se înregistrau 8 grade la Băneasa, 12 grade la Filaret și 13 grade la Afumați.

**3. Prognoza meteorologică în intervalul 30.09.2019, ora 08.00 –01.10.2019, ora 8.00**

**În ţară** vremea va continua să se încălzească și va fi caldă, iar în regiunile estice și sudice pe arii relativ extinse chiar deosebit de caldă. Temperaturile maxime vor fi cuprinse între 21 și 32 de grade, cu cele mai ridicate valori în Lunca Dunării, iar cele minime se vor situa în general între 7 și 17 grade. În vestul, nordul, centrul țării, precum și în zona montană, cerul va fi temporar noros și mai ales după-amiaza și la începutul nopții, local va ploua. Ploile vor avea și caracter de aversă și izolat vor fi însoțite de descărcări electrice. În restul teritoriului cerul va fi variabil. Vântul va avea intensificări la munte, cu viteze mai mari pe creste, unde la rafală se vor depăși 70...90 km/h, dar pe suprafețe mai mici și la cote mai reduse și în restul țării, cu precădere în interiorul arcului carpatic și pe litoral, unde vor fi rafale în general între 45 și 60 km/h. Izolat, la începutul și la sfârșitul intervalului, vor fi condiții de ceață.

**La Bucureşti** vremea va continua să se încălzească ușor și va deveni deosebit de caldă. Cerul va fi mai mult senin, iar vântul va sufla slab și moderat, cu ușoare intensificări după-amiaza și seara, când la rafală se vor putea atinge viteze în jurul a 35...40 km/h. Temperatura maximă va fi de 30...31 de grade, iar cea minimă de 14...15 grade, mai scăzută în zona preorășenească, spre 12 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**